Põllumeeste konvent

Põllumeeste konvendid olid Põllutöökoja (1931–1940) kohalikud allasutused, mis tegutsesid aastail 1936–1940. Eestis oli 72 põllumeeste konventi. Iga konvent valis ühe Põllutöökoja liikme. Põllumeeste konventidega asendati seni toiminud valdade põllumeeste kogud. 3. juulil 1936, Põllutöökoja uue koosseisu esimesel koosolekul ütles Riigivanem Konstantin Päts: Põllutöökoda on praegu laiaulatuslikuma kujuga omavalitsus üle Eesti. Meil on valdade, alevite ja linnade omavalitsusi, kuid nende kõrvale on nüüd tekkinud uus liik omavalitsusi. Need on põllumeeste konvendid, mis on läinud otse rahva juure ning mis võivad välja kujuneda meie üheks suuremaks omavalitsuskujuks, kui meie põllumehed oskavad ja suudavad neile sisu anda. Konventide lõplikud piirid pärast valdade reformi määrati kindlaks määrusega 15. aprillist 1940 (RT 1940, 36, 313). Põllumeeste konvendi ülesandeks oli: oma piirkonna põllumajanduskutse esindamine ja esindajaliikme saatmine koja täiskogusse; Põllutöökoja ja põllupidajate vahelise ühenduse pidamine; omas piirkonnas põllu- ja kodumajandusliku nõu- ja abiandmise teostamine konvendi juurde Põllutöökoja poolt määratud kui ka teiste tööjõududega, samuti ka põllupidajate isetegevuse organiseerimise kaudu Põllutöökoja üldjuhendite kohaselt; konvendi piirkonnas põllumajandust edendavate üldettevõtete korraldamine, nagu põllumajanduslikud päevad, näitused, andmete kogumine põllumajanduse olukorra kohta jm.; seisukohtade ja soovide avaldamine asundustegevuse, maakorralduse, maahindamise ja maaparanduse teostamise kohta konvendi piirkonnas; põllupidajate esindamine kõigis kohalikkudes komisjonides, kus on ette nähtud säärane esindus; kohaliku iseloomuga põllumajandusse puutuvate määruste ja korralduste maksmapanemiseks, muutmiseks või kaotamiseks ettepanekute esitamine vastavatele asutistele; kohalikkude ühistegelikkude ja põllumajanduslikkude organisatsioonide tegevuse ratsionaliseerimisele ja ühtlustamisele kaasa aitamine; muude ülesannete teostamine Põllutöökoja kodukorras ettenähtud alustel ja korras. Narva põllumeeste konvent Jõhvi põllumeeste konvent Iisaku põllumeeste konvent Lüganuse põllumeeste konvent Rakvere põllumeeste konvent Viru-Jakobi põllumeeste konvent Simuna põllumeeste konvent Väike-Maarja põllumeeste konvent Kadrina põllumeeste konvent Haljala põllumeeste konvent Vasknarva põllumeeste konvent Koeru põllumeeste konvent Paide põllumeeste konvent Türi põllumeeste konvent Järva-Jaani põllumeeste konvent Ambla põllumeeste konvent Kuusalu põllumeeste konvent Raasiku põllumeeste konvent Kose põllumeeste konvent Rapla põllumeeste konvent Kohila põllumeeste konvent Tallinna põllumeeste konvent Keila põllumeeste konvent Kloostri põllumeeste konvent Noarootsi põllumeeste konvent Haapsalu põllumeeste konvent Kullamaa põllumeeste konvent Märjamaa-Vigala põllumeeste konvent Lihula põllumeeste konvent Kärdla põllumeeste konvent Keina põllumeeste konvent Pöide põllumeeste konvent Pärsamaa põllumeeste konvent Kuressaare põllumeeste konvent Kihelkonna põllumeeste konvent Sõrve põllumeeste konvent Audru põllumeeste konvent Pärnu-Jakobi põllumeeste konvent Vändra põllumeeste konvent Pärnu põllumeeste konvent Saarde põllumeeste konvent Abja põllumeeste konvent Tarvastu põllumeeste konvent Viljandi-Kolga põllumeeste konvent Kõpu-Paistu põllumeeste konvent Suure-Jaani põllumeeste konvent Pilistvere põllumeeste konvent Põltsamaa põllumeeste konvent Jõgeva põllumeeste konvent Torma põllumeeste konvent Alatskivi põllumeeste konvent Voldi põllumeeste konvent Raadi põllumeeste konvent Tartu põllumeeste konvent Võnnu põllumeeste konvent Kambja põllumeeste konvent Elva põllumeeste konvent Otepää põllumeeste konvent Helme põllumeeste konvent Sangaste põllumeeste konvent Valga põllumeeste konvent Antsla põllumeeste konvent Kanepi põllumeeste konvent Võru põllumeeste konvent Rõuge põllumeeste konvent Vastseliina põllumeeste konvent Põlva põllumeeste konvent Räpina põllumeeste konvent Laura põllumeeste konvent Petseri põllumeeste konvent Värska põllumeeste konvent Irboska põllumeeste konvent [1]